**Atodiad 1 - Amcanion y Swyddogaeth Fiometreg Genedlaethol**

**Amcanion Swyddogaeth Un:**

Yr amcanion arfaethedig mewn perthynas â swyddogaeth gyntaf y Swyddogaeth Fiometreg Genedlaethol (NBF) yw:

* Creu gweledigaeth a strategaeth gorfodi'r gyfraith er mwyn llywio a dylanwadu ar gyfeiriad biometreg yn y dyfodol.
* Dylunio a chydgysylltu rhaglen gorfodi'r gyfraith mewn perthynas â biometreg sy'n dod i'r amlwg yn y DU, gyda phwyslais cychwynnol ar roi technoleg adnabod wynebau ar waith yn ehangach.
* Creu llinell sylfaen o'r rhyngddibyniaethau presennol o ran biometreg ar draws meysydd fforensig, technoleg, data, goruchwyliaeth reoliadol a moeseg.
* Pennu'r trefniadau llywodraethu, y prosesau penderfynu a'r strwythurau cyfarfodydd presennol mewn perthynas â biometreg.
* Nodi portffolios neu strwythurau cyfarfodydd rhyngddibynnol Cyngor Cenedlaethol Prif Swyddogion yr Heddlu.
* Nodi strwythurau cyfarfodydd perthnasol y Swyddfa Gartref a sefydliadau gorfodi'r gyfraith.
* Mapio'r adnoddau a ddefnyddir ar gyfer gweithgarwch biometreg ar hyn o bryd.
* Dylunio seilwaith priodol sy'n addas ar gyfer y dyfodol i gyflawni dyheadau Cyngor Cenedlaethol Prif Swyddogion yr Heddlu a sefydliadau gorfodi'r gyfraith ehangach ar gyfer biometreg.
* Gweithio gyda phartneriaid allweddol i greu dull gweithredu cydlynus ar draws biometreg a phortffolios cysylltiedig neu ryngddibynnol Cyngor Cenedlaethol Prif Swyddogion yr Heddlu.
* Cefnogi'r Prosiect Adnabod Wynebau Cenedlaethol am gyfnod dros dro

**Amcanion Swyddogaeth Dau:**

* Cefnogi Bwrdd y Strategaeth Fiometreg Genedlaethol a'r cyd-gadeiryddion yn eu rhinwedd fel arweinwyr cenedlaethol.
* Gweithredu fel ysgrifenyddiaeth yng nghyfarfodydd Bwrdd y Strategaeth Fiometreg Genedlaethol ac mewn strwythurau llywodraethu cysylltiedig.
* Cefnogi is-grwpiau rhithwir y cytunwyd arnynt a rhoi trosolwg i Gadeiryddion Bwrdd y Strategaeth Fiometreg Genedlaethol.
* Gweithredu fel swyddogaeth gydgysylltu ganolog ar gyfer biometreg draddodiadol ac sy'n dod i'r amlwg, gan gynnwys datblygu athrawiaeth, dulliau gwerthuso ac arferion.
* Yn unol â chyfarwyddiadau Bwrdd y Strategaeth Fiometreg Genedlaethol, datblygu dull sefydliadau gorfodi'r gyfraith yn y DU o ymdrin â biometreg yn unol â gofynion plismona a Llywodraeth EM ac ystyriaethau moesegol.
* Cydweithio â rhanddeiliaid allweddol ac arweinwyr Cyngor Cenedlaethol Prif Swyddogion yr Heddlu er mwyn gwella dulliau cydgysylltu a chydlynu ar draws portffolios a rhaglenni a ffrydiau gwaith rhyngddibynnol.
* Cysylltu â'r Coleg Plismona a sefydliadau gorfodi'r gyfraith ehangach er mwyn sicrhau bod athrawiaeth, canllawiau a hyfforddiant priodol sy'n berthnasol i fiometreg ar waith.
* Bod yn gyswllt canolog i'r Comisiynwyr rheoleiddiol neu gyrff goruchwylio perthnasol.
* Gweithio ar draws plismona a sefydliadau gorfodi'r gyfraith ehangach i gysoni gweithgareddau sy'n ymwneud â biometreg â rhai eraill yn Llywodraeth EM, lle bynnag y bo hynny'n bosibl ac yn briodol.